cyanic-selkie/wikianc huggingface dataset:
Metso
Outotec
2010. gadā Outotec iegādājās 98 % Larox akciju; vēlāk visu uzņēmumu pilnībā. 2010. gadā tika nopirkti uzņēmumi: Millteam (smalcinātāji), Edmeston (īpašas tērauda konstrukcijas skābām vidēm). 2011. gadā tika iegādāti uzņēmumi: Kiln Services Austrralia, Energy Products of Idaho, ASH DEC (fosfora pārstrādes bizness), Verical Pressure Filter technology. 2012. gadā Outotec iegādājās uzņēmumus: Backfill Specialists (šahtu atpakaļaizpildīšanas risinājumi), TMA Group (pakalpojumi), Demil Manutenção (pakalpojumi), Numcore (3D attēlošana). 2013. gadā tika nopirkts Austrālijas uzņēmums Scanalyse (mērīšanas programmatūra). 2014. gadā tika iegādāti uzņēmumi: Republic Alternative technologies (ASV), KALOGEO Anlagenbau (Austrija). 2015. gadā tika nopirkti uzņēmumi: Kempe Engeneering, Kovit Engeneering (rūdas atkritumu apstrādes risinājumi, Kanāda), Biomin Dienvidāfrikas BIOX biooksidācijas tehnoloģija, Sinter Plant Services. 2017. gada 1. aprīlī tika izveidota pakalpojumu biznesa nodaļa.
Metso Outotec
2019. gada 4. jūlijā tika paziņots, ka Outotec apvienosies ar Somijas uzņēmuma Metso Minerals nodaļu. 2020. gada 30. jūnijā tika reģistrēta Metso Minerals atdalīšana no Metso un apvienošana ar Outotec, kā arī Outotec Oyj nosaukuma maiņa uz Metso Outotec Oyj. Apvienotais uzņēmums tika organizēts trīs segmentos: Minerals, Aggregates un Metals & Recycling. 28. oktobrī tika pieņemta jauna stratēģija, kā arī nolemts atteikties no otrreizējās pārstrādes biznesa, kas veidoja aptuveni 6 % uzņēmuma apgrozījuma, fokusējoties uz kalnrūpniecības un šķembu sagatavošana biznesu. 3. novembrī Metso Outotec atbrīvojās no ražotnes Dienvidāfrikas Verīningā, kas raktuvēm piegādāja un apkalpoja sūkņus un rezerves daļas. 9. decembrī tika paziņots, ka Metals bizness tiks reorganizēts, lai uzlabotu konkurētspēju un finanšu rādītājus, kā arī nodrošinātu detalizētāku dažādu biznesu un resursu pārvaldību. 28. decembrī Metso Outotec noslēdza līgumu par alumīnija biznesa pārdošanu Francijas uzņēmumam REEL International.
2021. gada 6. aprīlī Metso Outotec pabeidza alumīnija biznesa pārdošanu Francijas uzņēmumam REEL International. 16. jūlijā tika panākta vienošanās par atkritumu pārstrādes biznesa pārdošanu ģimenes investīciju uzņēmumam Ahlström Capital. 1. oktobrī tika pabeigta uzņēmuma Outotec Turula Oy, kas ražo iekārtas minerālu apstrādes un metālu bagātināšanas rūpniecībai, pārdošanu Lietuvas uzņēmumam UAB Arginta Engineering. 2021. gada 31. decembrī Metso Outotec paziņoja, ka pārdos metāla pārstrādes biznesu (zīmoli Lindemann un Texas Shredder) Zviedrijas uzņēmuma Mimir meitasuzņēmumam; darījums pabeigts 2022. gada 2. jūnijā.
2022. gada janvārī Metso Outotec paziņoja par organizatoriskām pārmaiņām, kurās hidrometalurģija tika pārcelta no metālu biznesa jomas uz minerālu biznesa jomu. Metals segments palika ar jomām: kausēšana, metālu un ķīmiskā apstrāde, melno metālu un siltuma pārnese, kā arī ar tiem saistītie pēcpārdošanas pakalpojumi. Pēc Krievijas iebrukuma Ukrainā 2022. gada martā Metso Outotec paziņoja, ka uz laiku pārtrauc visas piegādes uz Krieviju. Iepriekšējā gadā neto pārdošanas apjoms Krievijā bija 10 % no kopējā uzņēmuma pārdošanas apjoma. Uzņēmumam Krievijā nebija ne savas ražošanas, ne arī piegādes avotu. 3. maijā Metso Outotec pabeidza Ziemeļīrijas mobilo šķembu drupināšanas iekārtu ražotāja Tesab Engineering Ltd iegādi
Metso
2023. gadā 4. maijā uzņēmumu pārdēvēja par Metso Oyj. 27. jūnijā tika paziņots, ka Metso iegādāsies Somijas uzņēmumu Ab A. Häggblom Oy, kas ražo raktuvju mašīnu virsbūves un kausus.
Sergejs Nariškins
Sergejs Nariškins (ru; 1954) ir Krievijas valsts un drošības dienestu darbinieks. Ārējās izlūkošanas dienesta (SVR) direktors (no 2016) un Krievijas Federācijas Drošības padomes pastāvīgais loceklis.
Dzīvesgājums
Dzimis 1954. gada 27. oktobrī Ļeņingradā strādnieka ģimenē. Bērnībā dzīvoja Vsevoložskā, Ļeņingradas apgabalā, mācījās Ļeņingradas 190. vidusskolā un studēja Ļeņingradas Mehānikas institūtā, pēc kura beigšanas ieguva inženiera radiomehāniķa specialitāti. No 1978. līdz 1982. gadam viņš mācījās VDK Ārējās izlūkošanas skolā Maskavā, kur 1980. gadā iepazinās ar Vladimiru Putinu. Līdz PSRS sabrukumam 1991. gadā viņš kā zinātnes un tehnikas eksperts nodarbojās ar spiegošanu Padomju Savienības vēstniecībā Beļģijā.
Pēc atgriešanās Krievijā Nariškins bija Pēterburgas pašvaldības Ekonomikas attīstības komitejas departamenta vadītājs (1992—1995) un Promstroibank Ārējo sakaru nodaļas vadītājs (1995—1997), Ļeņingradas apgabala valdības Ekonomikas un investīciju komitejas priekšsēdētāja vietnieks (1997—1998), Ļeņingradas apgabala valdības Ārējo ekonomisko un starptautisko attiecību komitejas priekšsēdētājs (1998—2004) un cigarešu uzņēmuma Philip Morris Ižoras fabrikas valdes loceklis (1996—2004).
2004. gadā viņu Krievijas Federācijas prezidents Vladimirs Putins iecēla par savas administrācijas Ekonomikas valdības vadītāja vietnieku, tad par prezidenta biroja vadītāja vietnieku (2004—2007). 2007. gadā Nariškins kļuva par Krievijas Federācijas valdības vadītāja Viktora Zubkova vietnieku, 2008. gadā par Krievijas Federācijas prezidenta Dmitrija Medvedeva administrācijas vadītāju.
2011. gada 21. decembrī Nariškins kļuva par Krievijas Valsts domes priekšsēdētāju. 2016. gada 5. oktobrī viņu iecēla par Krievijas Federācijas Ārējās izlūkošanas dienesta direktoru.
Ričmonds Firi
Ričmonds Firi (en; dzimis 1988. gadā) ir Zambijas starptautiskais meistars šahā (2015).
Biogrāfija
2015. gadā uzvarējis Zambijas šaha turnīrā "Nkwazi Closed International". 2015. gadā Malavi uzvarējis Pasaules šaha čempiona izcīņas cikla Āfrikas zonas turnīrā. 2015. gadā Baku piedalījies Pasaules kausa izcīņā šahā, kur 1. kārtā piekāpies Hikaru Nakamuram ar 0:2. 2016. gadā Zambijas šaha čempionātā dalījis 1.-3. vietu.
Pārstāvējis Zambijas komandu lielākajos komandu šaha turnīros:
Par panākumiem turnīros FIDE 2007. gadā viņam piešķīrusi FIDE meistara (FM), bet 2015. gadā - starptautiskā meistara (IM) nosaukumu.
Dieva lūgums
Dieva lūgums ir Jāzepa Vītola garīga kora dziesma ar Augusta Kažoka vārdiem, kas pirmo reizi atskaņota 1910. gada Piekto vispārējo latviešu dziedāšanas svētku garīgajā koncertā.
Jaceks Kšinuveks
Jaceks Kšinuveks (pl, dzimis ) ir bijušais Polijas futbolists, spēlējis pussarga pozīcijā, bijis Polijas futbola izlases dalībnieks.
Savas karjeras sākumā spēlējis vairākos Polijas klubos, tai skaitā arī Raków Częstochowa, kurā viņš debitēja Ekstraklasa čempionātā. Vēlāk pārcēlies uz Vāciju, kur spēlēja 1. FC Nürnberg, Bayer Leverkusen, VfL Wolfsburg un Hannover 96.
Polijas futbola izlases sastāvā piedalījies 2002. un 2006. gada FIFA Pasaules kausā, kā arī 2008. gada Eiropas čempionātā.
Luljeta Lešanaku
Luljeta Lešanaku (sq; dzimusi ) ir albāņu dzejniece.
Biogrāfija
Luljeta Lešanaku uzauga Envera Hodžas staļiniskajā režīmā, viņas tēvocis tika apsūdzēts par Envera Hodžas slepkavības plānošanu. Tāpēc viņa varēja sākt publicēties tikai pēc režīma krišanas 1990. gadā. Beigusi Tirānas Universitātes Filoloģijas fakultāti. Viņa bija iknedēļas žurnāla "Jaunatnes Balss" (Zëri i rinisë) galvenā redaktore. Žurnāls sadarbojies ar literāro laikrakstu Drita.
Aktīva literatūras festivālu dalībniece Eiropā un ASV, viņas dzejoļi tiek publicēti literatūras žurnālos visā pasaulē. 1999. gadā viņa piedalījās Starptautiskajā rakstniecības programmā Aiovas Universitātē. Tulko amerikāņu dzeju. Viņas dzejoļi publicēti grāmatās ASV, Lielbritānijā, Vācijā, Polijā, tie tulkoti arī franču un itāļu valodā.
1223. gads
1223. gads bija parastais gads, kas pēc Jūlija kalendārā sākās svētdienā.
Nivukagmīta
Nivukagmīta (нывуӄаӷмит) vai naukaniešu valoda (ru) ir mazākā no eskimosu–aleutu valodu saimes juitu valodām. Izplatīta trijās juitu (eskimosu) apdzīvotās vietās Čukču pussalā Krievijā. Nosaukums atvasināts no senā Naukanas (Нывуӄаӄ) ciema Čukču pussalas austrumos pie Dežņova raga. Agrāk tika uzskatīts par vienu no juitu valodas dialektiem (otrs ir unazigmīta), bet mūsdienās tiek klasificēts kā atsevišķa valoda. Lingvistiski naukaniešu valoda tiek uzskatīta par vidēju starp čapļiniešu valodu un Aļaskas jupiku valodu.
Izplatība
Valoda izplatīta trijos ciemos Čukču pussalas austrumos — Lavrentijā, Lorinā un Ueļenā, uz kuriem 1950. gados tika pārcelti eskimosi no to dzimtajiem ciemiem Beringa šauruma piekrastē, tajā skaitā Naukanas. Valoda ir stipri apdraudēta, to mūsdienās prot mazāk par 50 galvenokārt vecāka gadagājuma cilvēku. Naukaniešu valodā sarakstīti vairāki daiļliteratūras darbi.
Allans Nilsons
Biogrāfija
1920. gados bijis viens no Zviedrijas labākajiem šahistiem. No 1924. līdz 1929. gadam saglabājis Zviedrijas čempiona titulu, kuru zaudējis mačā pret Gideonu Štālbergu ar 0:3. 1924. gadā Kopenhāgenā izcīnījis 3. vietu Ziemeļu valstu šaha čempionātā (uzvarēja Ārons Nimcovičs).
1928. gadā Hāgā pārstāvējis Zviedriju Pasaules amatieru šaha meistarsacīkstēs, kurās dalījis 9.-11. vietu (uzvarēja Makss Eive).
Pārstāvējis Zviedrijas komandu arī Pasaules šaha olimpiādē 1927. gadā.
Leeds United F.C.
Leeds United F.C. ir profesionāls Anglijas futbola klubs no Līdsas Vestjorkšīrā. Klubs šobrīd spēlē Championship turnīrā. Mājas spēles aizvada Elland Road stadionā.
Biežākās kluba iesaukas ir "The Whites" (baltie), "United" (apvienotie) un "The Peacocks" (pāvi), pēdējā no tām cēlusies no Elland Road vecā nosaukuma, The Old Peacock Ground. Lai arī kluba nosaukums iekļauj "AFC", šobrīd uz kluba emblēmas attēloti burti "LUFC".
Leeds United ir vienīgā profesionālā futbola komanda pilsētā, tāpēc tai ir liels un lojāls fanu klubs. Nesenas interneta aptaujas liecina, ka tas ir viens no pieciem atbalstītākajiem klubiem Anglijā.
Dolomīts
Dolomīta nosaukums cēlies no franču ģeologa Deoda de Dolomjē (Déodat de Dolomieu, 1750—1801) uzvārda.
Dolomītu ļoti plaši izmanto būvniecībā un Latvijā ir plašas tā ieguves iespējas. Pēc ieguves apjoma dolomīts Latvijā iepaliek vienīgi smiltij un grantij. Visvairāk dolomīta iegūst Rīgas un Pļaviņu apkārtnē. Cietākie un izturīgākie Latvijā ir Jēkabpils novada Biržu atradnes dolomīti. No dolomīta ražo šķembas, plēstos akmeņus, betona pildvielu. To izmanto mūrniecībā, klāšanā, apdarē un dekorācijai. Tas ir karstumizturīgs iezis, ko dažkārt lieto krāšņu mūrniecībā. Dolomīts ievērojamā daudzumā guļ tieši zem kvartāra nogulumiem. Dolomīta nogulas atrodamas 1—10 km platās joslās, kuru biezums dažkārt sasniedz līdz 50 m. Nogulas lielākoties sastāv no dolomīta ar mazāka apjoma domerīta, kaļķakmens, ģipšakmens, māla, aleirolīta un smilšakmeņu starpslāņu piemaisījumiem.
Konrāds Erlingers
Šaha kompozīcija
Datu bāzē YACPDB atrodami vairāk neka 330 Elingera šaha uzdevumi, vairākums no tiem trīsvilči. Elingera stilam ir raksturīgi uzdevumi ar balto figūru upuriem un to varianti bieži noslēdzas ar pareizu matu. Pēc stila viņš pieder pie vecvācu skolas Vīnes grupas.
Dolomīts
Veidošanās
Dolomīts veidojas sedimentācijas procesos izžūstošos ezeros vai lagūnās, kā arī hidrotermālos procesos; mēdz uzkrāties biezos slāņos. Dolomīta ieži daudz retāk mēdz saturēt organismu atliekas vai fosilijas, salīdzinot ar kaļķakmeņiem.
Konrāds Erlingers
Piemērs
Uzdevuma risinājums:
Dolomīts
Īpašības
Dolomīta iezi pēc izskata praktiski nav iespējams atšķirt no kaļķakmens. Dolomīts luminiscē spilgtā oranžsarkanā krāsā, apstarojot to ar katodstariem. Pulvera veidā raksturīga reakcija ar 10% sālsskābes šķīdumu.
Izmantošana
Dolomītu lieto celtniecībā kā ugunsizturīgu materiālu un kā iekšējai, tā ārējai būvju apdarei; metalurģijā par kusni; par izejvielu ķīmiskajā rūpniecībā un stikla ražošanā. Dolomīta miltus lieto par minerālmēslojumu skābām augsnēm. Apdedzinot dolomītu, iegūst būvkaļkus.
Amazon Simple Queue Service
Amazon Simple Queue Service (Amazon SQS) ir Amazon izstrādāts dalītas ziņojumu rindošanas pakalpojums, kas ļauj nodalīt un mērogot mikropakalpojumus, dalītās sistēmas un lietojumprogrammas bez servera. Tas ietilpst Amazon Web Services pakalpojumos. Amazon SQS ieviesa 2004. gada beigās, lai nodrošinātu ļoti mērogojamu ziņojumu rindošanu, kas atrisina problēmas, kas rodas saistībā ar vispārējo ražotāja-patērētāja problēmu vai savienojamību starp ražotāju un patērētāju.
Amazon SQS var raksturot kā ziņapmaiņas pakalpojuma kommoditizāciju. Labi zināmi ziņapmaiņas pakalpojumu tehnoloģiju piemēri ir IBM WebSphere MQ un Microsoft Message Queuing. Atšķirībā no šīm tehnoloģijām, lietotājiem nav jāuztur savs serveris. Amazon piedāvā savu serveri un SQS pakalpojumu pārdod, maksu aprēķinot pēc lietošanas skaita.
SQS piedāvā divu veidu ziņojumu rindas. Standarta rindas piedāvā maksimālo caurlaidspēju, labākās slodzes pasūtīšanu un piegādi vismaz vienu reizi. SQS FIFO rindas nodrošina ziņojumu apstrādi precīzi vienu reizi un tādā pašā secībā, kādā tie nosūtīti.
API
Amazon nodrošina programmatūras izstrādātāja rīkkopas (SDK) vairākās programmēšanas valodās, tostarp Java, Ruby, Python, .NET, PHP un Javascript. 2014. gada decembrī tika izlaists Amazon SQS Java Message Service (JMS) 1.1 klients.
Autentifikācija
Amazon SQS nodrošina autentifikācijas procedūras, kas ļauj droši apstrādāt datus. Amazon izmanto savu Amazon Web Services (AWS) identifikāciju, kam nepieciešams, lai lietotājiem būtu AWS konts. Lai veiktu identifikāciju, AWS iespējotam kontam piešķir saistītu identifikatoru pāri, kas ir AWS piekļuves atslēgas. Pirmais identifikators ir publiskā 20 rakstzīmju piekļuves atslēga. Šī atslēga ir iekļauta AWS pakalpojuma pieprasījumā, lai identificētu lietotāju. Ja lietotājs neizmanto SOAP protokolu ar WS-Security, ciparparaksts tiek aprēķināts, izmantojot slepenās piekļuves atslēgu. Slepenās piekļuves atslēga ir 40 rakstzīmju privāts identifikators. AWS izmanto pakalpojuma pieprasījumā norādīto piekļuves atslēgas ID, lai meklētu konta slepenās piekļuves atslēgu. Pēc tam Amazon.com aprēķina ciparparakstu ar atslēgu. Ja tie sakrīt, lietotājs tiek uzskatīts par autentisku, ja ne, tad autentifikācija neizdodas un pieprasījums netiek apstrādāts.
Ziņojuma piegāde
Amazon SQS garantē piegādi vismaz vienu reizi. Ziņas tiek glabātas vairākos serveros, lai veiktu redundanci un nodrošinātu pieejamību. Ja ziņojums tiek piegādāts brīdī, kad serveris nav pieejams, tas var netikt noņemts no servera rindas un var tikt pārsūtīts atkārtoti. Kopš 2007. gada SQS negarantē, ka adresāts saņems ziņojumus sūtītāja nosūtītajā secībā. Ja ziņojumu secība ir svarīga, nepieciešams, lai lietojumprogramma ziņojumos ievieto secības informāciju, kas ļauj veikt pārkārtošanu pēc piegādes.
Ziņojumi var būt jebkāda veida, un tajos ietvertie dati nav ierobežoti. Ziņojuma pamatteksta garums sākotnēji bija ierobežots līdz 8 KB, bet vēlāk (2010. gada jūlijā) tika pacelts līdz 64 KB un pēc tam (2013. gada jūnijā) līdz 256 KB. Lielākiem ziņojumiem lietotājam ir dažas iespējas apiet šo ierobežojumu. Lielu ziņojumu var sadalīt vairākās daļās, kas tiek nosūtītas atsevišķi. Cita iespēja ir ziņojuma datus var saglabāt, izmantojot Amazon Simple Storage Service (Amazon S3) vai Amazon DynamoDB, SQS ziņojumā ievietojot tikai rādītāju uz pārsūtāmajiem datiem. Šim nolūkam Amazon ir padarījis pieejamu bibliotēku Extended Client Library.
Ziņojuma dzēšana
SQS automātiski nedzēš ziņojumus pēc nosūtīšanas. Kad ziņojums ir piegādāts, šai piegādei tiek ģenerēts saņemšanas turis, kas tiek nosūtīts adresātam. Šie saņemšanas turi netiek nosūtīti kopā ar ziņojumu, bet papildus. Lai SQS izdzēstu ziņojumu, adresātam ir jānorāda turis. Tā kā sistēma ir dalīta, ziņojumu var nosūtīt vairākkārt. Šajā gadījumā, lai izdzēstu ziņojumu, ir nepieciešams pēdējais saņemšanas turis.
Kad ziņojums ir piegādāts, tam ir redzamības noildze, lai neļautu citiem komponentiem to patērēt. Redzamības taimauta “pulkstenis” sākas, kad tiek nosūtīts ziņojums, un noklusējuma laiks ir 30 sekundes. Ja rindā šajā laikā nav norādīts, ka ziņojums ir jāizdzēš, ziņojums atkal kļūst redzams un būs pārgalvīgs.
Katrai rindai ir arī saglabāšanas parametrs, kura noklusējums ir 4 dienas. Visi ziņojumi, kas atrodas rindā ilgāk, tiks automātiski iztīrīti. Lietotājs var mainīt aizturi no 1 minūtes līdz 14 dienām. Ja saglabāšana tiek mainīta, kamēr ziņojumi jau ir rindā, jebkurš ziņojums, kas ir bijis rindā ilgāk par jauno saglabāšanu, tiks iztīrīts.
Bičuļi
Bičuļi ir ciems Zaļenieku pagastā, Jelgavas novadā. Atrodas 62 km attālumā no Rīgas.
Ciema apkārtnē atrodas Aspazijas piemiņas istaba.
Aun, meitiņa, balti kājas
Tautasdziesmas apdare tapusi 1906. gadā, un tā veidota Vītolam raksturīgajā stilā ar ilustratīviem hromatismiem un vijīgu balsu apdari.
Kvedervecumi
Kvedervecumi (arī Kvederi, Kvedervacumi) ir ciems Vārkavas novada Rožkalnu pagastā. Atrodas pagasta centrālajā daļā 4,2 km no pagasta centra Rimicāniem, 11,7 km no novada centra Vecvārkavas un 194 km no Rīgas.
Apdzīvotā vieta atrodas pie autoceļa V682 (Špoģi–Arendole–Vecvārkava–Sīļi).
Grand Credit
Grand Credit ir nebanku finanšu iestāde, kas kopš 2007. gada darbojas Latvijas tirgū. Grand Credit sniedz kreditēšanas pakalpojumus privātpersonām un uzņēmumiem Baltijas valstīs. Uzņēmuma centrālais birojs atrodas Rīgā, Latvijā.
Vēsture
Kompānija Grand Credit tika dibināta 2007. gada septembrī. Kopš 2010. gada Grand Credit ir Latvijas Hipotekāro Nebanku Aizdevēju Asociācijas biedre.
2011.gadā tika reģistrēta un darbu uzsāka filiāle Igaunijā - Grand Credit.
Kopš 2011. gada 16. maija Grand Credit atrodas jaunās biroja telpās Rīgā, Bīskapa gātē 2, Herdera nams.
2011. gada 2. novembrī kompānija Grand Credit saņēma Patērētāju tiesību aizsardzības centra licenci pakalpojumu sniegšanai kreditēšanas jomā Latvijas Republikas teritorijā, kura saskaņā ar spēkā esošās likumdošanas prasībām katru gadu tiek pagarināta.
Kopš 2014. gada jūlija Grand Credit piedalās mazā un vidējā biznesa mikrokreditēšanas valsts programmā.
Darbības rezultāti
Grand Credit specializējas hipotekārās kreditēšanas pakalpojumu sniegšanā.
Galvenie finansēšanas virzieni ir: Nekustamā īpašuma objektu attīstībai kompānija kreditēšanas ietvaros Latvijā 2014. gadā finansēja mājokļa būvniecībai aptuveni 17 000 m².
Labdarība un sponsorēšana
Kompānija Grand Credit aktīvi piedalās dažādos labdarības un sponsorēšanas projektos, galvenokārt bērnu un jauniešu sporta un izglītības jomās. Kopš 2010. gada Grand Credit aktīvi sadarbojas ar Rietumu bankas Labdarības fondu.
Grand Credit pastāvīgie sadarbības partneri ir:
Rēzeknes 5. pamatskola
'''Rēzeknes 5. pamatskola''' ir izglītības iestāde Rēzeknes Ziemeļu rajonā, kas īsteno vispārējās pamatizglītības programmu. Mācības skolā notiek latviešu valodā.
Vēsture
Mācību iestādes aizsākumi meklējami 1967. gadā, kad Rēzeknē tiek dibināta divplūsmu vidusskola topošajā rūpnieciskajā Ziemeļu rajonā. Skolā mācījās 892 skolēni, strādāja 50 skolotāji. 1976. gadā krievvalodīgā plūsma tika pārcelta uz jaunuzcelto 6. vidusskolu, bet šeit palika skolēni ar latviešu mācībvalodu.
1981. gadā skolā tika atvērtas klases ar padziļinātu mūzikas mācīšanu.
1989. gadā Rēzeknes 5. vidusskolā pirmajā pilsētā tika pacelts sarkanbaltsarkanais karogs un dziedāta Latvijas himna "Dievs, svētī Latviju", un jau 1991. gadā daudzi skolēni devās uz Rīgu, uz barikādēm.
1992.-1993. gads bija Latvijas neatkarīgās valsts sākumposms. Visas izglītības sistēmas pārmaiņu un nesakārtotības problēmas gulās uz direktoru J. Rudziša un D. Činkures pleciem.
1998.gadā par direktori kļuva V. Poikāne. 1999. gadā sākumskolas klases sāka mācīties ,,mazajā skolā”, bijušā bērnudārza telpās, tika likvidēta 2. maiņa.
2001./2002. m.g. skolā mācījās 1073 skolēni — tā kļuva par lielāko pilsētas vidusskolu. 2006./2007.m.g. 83,4% 12. klašu skolēni nokārtoja CE uz ABC līmeni — tas bija labākais rezultāts pilsētā un 12. labākais valstī.
2008./2009. m.g.skolā mācījās 770 skolēni, no tiem 240-1.-4.klasēs, 325- 5.-9.klasēs, 205-10.-12.klasēs. 2010./2011. m.g. projekta ,,Kvalitatīvai dabaszinātņu apguvei atbilstošas materiālās bāzes nodrošināšanai” ietvaros tika veikts remonts 4 mācību kabinetos. Skolā ienāca jaunas tehnoloģijas.
2011./2012.m.g. tika īstenots ,,Energoefektivitātes paaugstināšanas būvdarbi Rēzeknes 5. vidusskolā” projekts. Skola ieguva jaunu veidolu, tika nomainīti: logi, durvis, apgaismojums, skola tika nosiltināta.
2012./2013.m.g. projekta ,,ESTLARTUS Traffic” ietvaros pie skolas tika rekonstruktēts laukums, kur regulāri tiek organizēti Rēzeknes novada Jauno satiksmes dalībnieku forumi.
2013./2014.m.g. Draudzīgā aicinājuma skolu reitingā pilsētu vidusskolu grupā skola ierindojās 1. vietā.
Ar 2016. gada 1. septembri sākumskola atkal tika pievienota lielajai skolai.
2016. gada 1. septembrī sākumskolas klases atgriezās lielajā skolā izremontētajos un moderni aprīkotajos mācību kabinetos.
Breā
Breā (fr, br) ir Francijas salu grupa Bretaņas pussalas ziemeļos, netālu no Pampolas. Sastāv no divām lielākām (bēguma apstākļos) un daudzām nelielām salām. Sala ir iecienīta atpūtnieku vidū. Pazīstamā ar rozā granīta klintīm un maigo mikroklimatu Golfa straumes dēļ. Salas savulaik gleznojis Marks Šagāls.
Rēzeknes 5. pamatskola
Vēsture
2017. gada oktobrī skola krāšņi nosvinēja savu 50. dzimšanas dienu.
2018. gada decembrī skolā viesojās Valsts prezidents Raimonds Vējonis.
2018./2019. m.g. Draudzīgā aicinājuma skolu reitingā pilsētu vidusskolu grupā skola ierindojās 5. vietā.
2020. gada martā skola pārgāja uz attālināto mācību procesu sakarā ar ārkārtējās situācijas izsludināšanu valstī (Covid-19).
2022. gada vasarā vidusskola tika pārveidota par pamatskolu, attaisnojot to ar skolēnu trūkumu pilsētā.
Nijamedins Musajevs
Nijamedins Musajevs (dzimis Imišli, Azerbaidžānā) ir azerbaidžāņu popmūzikas dziedātājs. 1970. gadā dibinājis mūzikas grupu "Röya", kas viņu padarija slavenu.
Krāces (ciems)
Krāces ir ciems Gulbenes novada Lejasciema pagastā. Atrodas pagasta dienvidrietumu daļā.
Darwin
Darwin var būt:
Krāces (ciems)
Apdzīvotā vieta atrodas nomaļus no valsts autoceļiem, Gaujas upes krastā. Pie ciema ir kultūras piemineklis — Krāču pilskalns.
VRSS-1
VRSS-1 (Venezuelan Remote Sensing Satellite) jeb Satélite Miranda ir Venecuēlas Zemes novērošanas pavadonis, kas palaists 2012. gada septembrī. To apkalpo Bolivāra Kosmisko aktivitāšu aģentūra (Agencia Bolivariana para Actividades Espaciales, ABAE). Pavadonis nosaukts Venecuēlas revolucionāra Fransisko de Mirandas vārdā.
Pavadoni izgatavoja Ķīnas Aerokosmiskās zinātnes un tehnoloģiju korporācija (China Great Wall Industry Corporation, CGWIC) uz Ķīnas Kosmosa tehnoloģiju akadēmijas piegādātās CAST 2000 platformas bāzes.
Kosmiskais aparāts apgādāts ar divām augstas izšķirtspējas un vienu vidējas izšķirtspējas kameru. Viena darbojas panhromātiskā režīmā ar izšķirtspēju 2,5 m, otra — multispektālā ar izšķirtspēju 10 m. Trešās izšķirtspēja ir 16 m.
Pēc Venecuēlas pirmā pavadoņa VENESAT-1 veiksmīgas palaišanas tika nolemts pasūtīt otru arī Ķīnai. Līgums ar primāro kontraktoru CGWIC tika noslēgts par 144,8 miljoniem USD, no tiem 67,8 miljoni paredzēti kosmiskā aparāta izgatavošanai, 22 miljoni — palaišanas pakalpojumiem, 3 miljoni — pirmajām orbitālajām operācijām, 16 miljoni — zemes stacijai Venecuēlā, 22 miljoni — programmatūrai, 2 miljoni — simulācijas sistēmai, 7 miljoni — personāla apmācībai.
Sems Rokvels
Sems Rokvels (en; dzimis ) ir ASV aktieris, kas atpazīstamību ieguvis, tēlojot galvenās lomas filmās Lawn Dogs (1997), "Bīstamā prāta grēksūdzes" (2002), "Krāpnieki" (2003), "Galaktikas ceļvedis stopētājiem" (2005), Moon (2009), "G-Force: Specvienība" (2009) un "Septiņi psihopāti" (2012). Rokvels saņēmis pozitīvu kritiku par otrā plāna lomām filmās "Zaļā jūdze" (1999), "Galaktikas meklējumos" (1999), "Čārlija eņģeļi" (2000), "Džesija Džeimsa slepkavība no gļēvuļa Roberta Forda rokas" (2007), "Frosts pret Niksonu" (2008), "Notiesāšana" (2010), "Dzelzs vīrs 2" (2010), "Kovboji un citplanētieši" (2011) un The Way, Way Back (2013). Par lomu 2017. gada filmā "Trīs paziņojumi pie Ebingas Misūri štatā" Sems Rokvels saņēma Amerikas Kinoakadēmijas balvu nominācijā "Labākais aktieris otrā plāna lomā", kā arī par šo lomu saņēma BAFTA kino balvu, Zelta globusa balvu un divas Ekrāna aktieru ģildes balvas.
Veranika Ivanova
Sporta karjera
Ar brīvo cīņu Veranika Ivanova sāka nodarboties 2010. gadā. Viņa trenējās Mogiļevas Valsts olimpisko rezervju skolā trenera Sergeja Meļkova vadībā. 2014. gadā Ivanova Eiropas junioru čempionātā ieņēma piekto vietu. Pirmajās Eiropas spēlēs Baku izcīnīja bronzas medaļu, cīņā par 3. vietu pieveicot Giedri Blekaitīti no Lietuvas. 2017. gada septembrī viņa ieņēma 2. vietu pasaules karavīru čempionātā Klaipēdā. 2018. gada maijā viņa izcīnīja bronzu Eiropas čempionātā Kaspijskā. 2020. gada Eiropas čempionātā Romā viņa ieņēma 5. vietu, cīņā par bronzas medaļu zaudējot Azerbaidžānas pārstāvei Tetjanai Omeļčenko.
2021. gada Eiropas čempionātā cīņā par trešo vietu pieveica Krievijas sportisti Valēriju Koblovu un tika apbalvota ar bronzas medaļu.
Elvis Stuglis
Elvis Stuglis (dzimis ) ir Latvijas futbolists. Karjeras sākumā spēlēja uzbrucēja pozīcijā, vēlāk pārkvalificējās par aizsargu. Kopš 2021. gada spēlē Latvijas Virslīgas kluba FK RFS sastāvā.
Arī brālis Ingars Stuglis ir futbolists.
Latvijas izlases sastāvā debitēja draudzības spēlē pret Melnkalni.
Modern Talking
Modern Talking ir Vācijas popgrupa — duets Tomass Anderss un Dīters Bolens, kuri kopā uzstājās no 1983. līdz 2003. gadam. Tā pat tiek dēvēta par Vācijas panākumiem bagātāko pop duetu. Dažas no viņu slavenākajām dziesmām ir " You're My Heart, You're My Soul", "You Can Win If You Want", "Cheri, Cheri Lady", "Brother Louie", "Atlantis Is Calling (S.O.S. for Love)" un "Geronimo's Cadillac".
Pirmoreiz abi — mūzikas producents Dīters Bolens un šlāgerdziedātājs Tomass Anderss satikās 1983. gadā. Bolens sākotnēji producēja un rakstīja Andersam vācu šlāgerdziesmas, kas diemžēl neguva lielus panākumus.
Grupa pastāvēja no 1983. līdz 1987. gadam, kad tā pašķīrās. 1998. gadā grupa atkalapvienojās un veiksmīgi muzicēja, ierakstīja dziesmas un koncertēja līdz pat 2003. gadam, izsludinot par savu "fināla šķiršanos". Tobrīd pasaulē viņu dziesmas un albumi bija izdoti vairāk nekā 120 miljonu eksemplāros.
Bidzāni
Bidzāni ir ciems Kaunatas pagastā, Rēzeknes novadā. Atrodas 279 km attālumā no Rīgas.
Ciema apkārtnē atrodas ūdenstilpes Marguču ezers, Joniku ezers.
Eiropa (filma)
"Eiropa" (dk) ir 1991. gada Dānijas, Zviedrijas, Francijas, Vācijas, Šveices un Apvienotās Karalistes kopražojuma eksperimentāla psiholoģiska drāmas filma, kuras režisors ir Larss fon Trīrs. Filmā galvenās lomas atveido Žans Marks Bars, Barbara Sukova, Udo Kīrs un Ernsts Hugo Jēregors. Šī ir fon Trīra trešā filma, kā arī trešā viņa "Eiropas" triloģijā, pēc "Nozieguma elements" (Forbrydelsens Element, 1984) un "Epidēmija" (Epidemic, 1987).
Filma stāsta par vācu izcelsmes amerikāni, kurš pēc Otrā pasaules kara ierodas Vācijā un sāk strādāt vilciena pārvadājumu uzņēmumā, kur viņu iesaista nacistu teroristu sazvērestībā.
Kosmos-2497
Kosmos-2497 tika palaists 05:27:54 UTC ar nesējraķeti Rokot-KM no Pļeseckas kosmodroma. Kopā ar to palaisti analoģiski pavadoņi Kosmos-2496 un Kosmos-2498, kā arī atšķirīgs pavadonis Kosmos-2499. No dzinējbloka Briz-KM pavadoņi atdalījās 07:12 UTC.
Drobas
Drobas (ltg) ir skrajciems Rēzeknes novada Gaigalavas pagastā. Izvietojies pagasta vidienē 7 km no pagasta centra Gaigalavas, 32 km no novada centra Rēzeknes un 240 km no Rīgas.
Klemenss Frics
Savu karjeru sācis FC Rot-Weiß Erfurt un Karlsruher SC, bet 2003. gadā viņš pievienojās Bayer Leverkusen. 2006. gadā Frics pievienojās Werder Bremern komandai, palīdzot tai izcīnīt Vācijas kausu un 2009. gadā iekļūt UEFA kausa finālā. Kopumā nospēlējis vairāk nekā 300 spēles Brēmenes sastāvā.
Vācijas futbola izlases sastāvā piedalījies 2008. gada Eiropas čempionātā.
Sasniegumi
Werder Bremen
FK Kauno Žalgiris
FK Kauno Žalgiris ir Lietuvas futbola klubs no Kauņas, kurš spēlē Lietuvas A līgā. Klubs dibināts 2004. gadā, tolaik saukts FK Spyris.
Savas mājas spēles aizvada FA Kauno Žalgiris stadionā.
Sastāvs
! colspan="9" bgcolor="#B0D3FB" align="left" |
Filips Hiršfelds
Filips Hiršfelds (de; Kēnigsberga -  Berlīne) bija Vācijas šahists.
Biogrāfija
Šahu iemācījies spēlēt bērnībā dzimtajā Kēnigsbergā, kur arī izveidojies par spēcīgu šahistu un bijis viens no vietējā šaha kluba dibinātājiem. 1859. gadā pārcēlies uz Berlīni, lai turpinātu studijas. Kļuvis par redaktoru pirmajā Vācijas šaha žurnālā "Deutsche Schachzeitung", kurā publicējis savas analīzes atklātņu teorijā. Studiju laikā Berlīnē sacenties mačos ar spēcīgākājiem Vācijas šahistiem, tajā skaitā arī ar Ādolfu Andersenu, kuram zaudējis ar 12½:16½ (+10, -14, =5). 1863. gadā Hiršfelds beidzis studijas un pievienojies sava tēva biznesam. Londonā viņš nodibinājis "Königsberger Thee-Gesellschaft" ("Kēnigsbergas tējas kompāniju"), kurai bijušas nodaļas Londonā, Kēnigsbergā, Maskavā un Ķīnā. Hiršfelda profesionālā darbība nav ļāvusi daudz laika veltīt šaham, tomēr viņš izmantojis brīvo laiku, lai tiktos ar tā laika spēcīgākajiem šahistiem. 1866. gadā Hiršfelds zaudējis Krievijas meistaram Sergejam Urusovam ar 2:3 (+1−2=2). Kopš 1873. gada Hiršfelds pārsvarā dzīvojis Londonā, kur ticies ar Vilhelmu Steinicu, Johannesu Cukertortu un citiem pazīstamiem šahistiem. Regulāri dažus mēnešus gadā Hiršfelds apmeklējis arī Vāciju, kur 1896. gadā nomiris Berlīnes priekšpilsētā Vanzē.
Alberto Davids
Alberto Davids (it; dzimis Milānā) ir Luksemburgas un Itālijas starptautiskais lielmeistars šahā (1998).
Biogrāfija
No 1990. gadu sākuma bijis viens no spēcīgākajiem Luksemburgas šahistiem. Daudzu starptautisko šaha turnīru uzvarētājs, tajā skaitā uzvarējis Flisingenā (Nīderlande, 1999), Parīzē (2003, 2005). 2011. gadā Rīgā uzvarējis starptautiskā šaha festivāla Rīgas Tehniskās universitātes Open 2011 "A" turnīrā.
Kopš 2012. gada šaha turnīros pārstāv Itāliju. 2012. gadā Turīnā uzvarējis Itālijas šaha čempionātā. 2014. gadā šajā turnīrā izcīnījis bronzas medaļu.
Pārstāvējis Luksemburgas un Itālijas komandas lielākajos komandu šaha turnīros:
Par panākumiem turnīros FIDE 1998. gadā Davidam piešķīrusi starptautiskā lielmeistara (GM) nosaukumu. Bijis pirmais Luksemburgas šahists, kas kļuvis par šaha lielmeistaru.
1957. gada pasaules čempionāts cīņas sportā
1957. gada pasaules čempionāts brīvā cīņā notika no 1. līdz 3. jūnijam Stambulā (Turcija).
Bieči (Preiļu pagasts)
Bieči ir ciems Preiļu pagastā, Preiļu novadā. Atrodas 212 km attālumā no Rīgas.
Ungārijas Gizela
Ungārijas Gizela jeb Bavārijas Gizela (arī Gisela, Gisele, Gizella) ( bija Bavārijas hercoga Henrija II un Burgundijas Gizelas meita. Dzimusi ap 984. gadu Pasavā, Bavārijā. Audzināta dievbijīgā garā, visticamāk Regensburgas bīskapa Volfganga uzraudzībā.
996. gadā Ištvāns I, kurš bija pirmais Ungārijas karalis (1000—1038), Ungārijas valsts pamatlicējs un kristietības ieviesējs Ungārijā, apprecēja Gizelu, lai tuvinātu valsts saiknes ar Rietumiem. Laulātajam pārim bija tikai viens dēls, kurš nodzīvoja līdz pieaugušam vecumam — Imrans, zināms arī kā Svētais Emeriks. Viņš mira 1031. gada 2. septembrī mežacūku medībās.
Ištvāna I un Gizelas laulības bija pagrieziena punkts Ungārijas vēsturē. Karaliene Gizela ieņēma ļoti nozīmīgu lomu kristietības un Rietumu kultūras izplatīšanā Ungārijā.
Karalis Ištvāns I nomira 1038. gadā un 1046. gadā Gizela ar saviem apkalpotājiem un zināmu skaitu Bavārijas izcelsmes ienācējiem pameta Ungāriju, lai atgrieztos Bavārijā, kur viņa pievienojās Nīdernburgas klosterim Pasavā un kļuva par klostera priekšnieci. Gizela nodzīvoja Pasavā līdz mūža beigām. Viņas kaps ir labi zināma svētvieta. Gizelas vārdā ir nosaukta reālskola Pasavā.
18. gadsimtā notika mēģinājums Ungārijas Gizelu kanonizēt svēto kārtā, bet tas neizdevās. 1975. gadā tika pasludināta viņas beatifikācija. Ungārijas Gizelas piemiņas diena ir 7. maijā un 1. februārī.
Gizela un viņas vīrs netika apglabāti kopā, bet gandrīz tūkstoti gadu vēlāk, 1996. gada 4. maijā viņu pīšļi tika atkalapvienoti. Īpašā ceremonijā Karaļa Ištvāna labās rokas pīšļi un Gizelas rokas kauls tika ievietoti apzeltītā stikla šķirstā un pašreiz ir novietoti Rietumungārijas pilsētas Vesprēmas bazilikā. .
Ungāru mākslinieks Sondors Kiss atveidojis Svētīto Gizelu kaļķakmens cilnī Sv. Pētera bazilikā Romā izveidotajā Dievmātes — ungāru karalienes kapelā, kur attēlotas ainas no ungāru svēto dzīves.
Ķīniešu kvartāls
"Ķīniešu kvartāls" (en) ir 1974. gada ASV neo-noir mistērijas filma, kuras režisors ir Romans Polaņskis. Filmā galvenās lomas atveido Džeks Nikolsons, Feja Danaveja, Džons Hilermens, Perijs Lopess, Bērts Jangs un Džons Hjūstons. Filmu iedvesmoja Kalifornijas ūdens kari, strīdi par ūdens tiesībām Kalifornijas dienvidos 20. gadsimta sākumā. "Ķīniešu kvartāls" ir Polaņska pēdējā filma ASV.
Filma ir par Losandželosas privātdetektīvu Džeiku Gitisu, kuru noalgo kāda sieviete, lai tas izsekotu viņas vīru Malreja kungu. Drīz pie Džeka ierodas īstā Malreja kundze, kura viņam draud ar tiesu darbiem, ja iesāktā lieta netiks atcelta. Gitiss izmeklēšanu turpina, un tās laikā viņš atklāj ar ūdens tiesībām, zemes līgumiem un korumpētību saistītu sazvērestību.
1991. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma". "Ķīniešu kvartāls" bieži tiek minēta kā viena no visu laiku labākajām filmām. 47. Kinoakadēmijas balvas ceremonijā filma nominēta 11 Oskariem, tomēr tā saņēma vienīgi labākā oriģinālscenārija balvu. Zelta globusa balvas ceremonijā filma ieguva labākās drāmas, labākā režisora, labākā aktiera un labākā scenārija balvu. 2008. gadā Amerikas Kinoinstitūts 10 labāko mistikas filmu sarakstā "Ķīniešu kvartālu" ierindoja 2. vietā.
1990. gadā filmai iznāca turpinājums "Divi Džeiki" (The Two Jakes), kurā galveno lomu atkal atveidoja Nikolsons.
Sižets
1937. gadā sieviete, kura sevi sauc par Evelīnu Malreju, nolīgst privātdetektīvu Džeiku Gitisu, lai izsekotu viņas vīru Holisu, kuru viņa tur aizdomās par neuzticību. Holiss Malrejs ir Losandželosas ūdens un elektroenerģijas departamenta galvenais inženieris, un Gitiss dzird, ka viņš drošības dēļ publiski atsakās būvēt jaunu aizsprostu. Vēlāk Gitiss uzņem bildes ar Malreju un jaunu sievieti, attēli nonāk avīzē.
Atgriežoties birojā, Gitiss satiek īsto Evelīnu Malreju, kura draud viņu iesūdzēt tiesā. Gitiss secina, ka viltus Evelīna izmantoja viņu, lai diskreditētu Malreju. Viņš dodas uz ūdenskrātuvi, lai meklētu pavedienus, bet tā vietā atrod savu veco policijas kolēģi, leitnantu Lū Eskobaru. Rezervuārā atrod Malreja līķi, kas šķietami ir negadījums.
Tagad, strādājot Evelīnas labā, Gitiss izmeklē Malreja nāvi kā slepkavību. Viņš atklāj, ka, lai gan šķiet, ka ir sausums, katru nakti no rezervuāra izplūst milzīgs daudzums ūdens. Gitisu brīdina ūdens departamenta drošības priekšnieks Klods Malvihils. Birojā Gitiss saņem zvanu no Idas Sešonsas, kas sevi identificē kā viltus Evelīnu. Viņa atsakās izpaust vīrieša vārdu, kas viņu nolīga, bet liek Gitisam pārbaudīt šīs dienas nekrologu.
Gitiss uzzina, ka Malrejs kādreiz bija Evelīnas bagātā tēva Noa Krosa biznesa partneris. Pusdienu laikā Krosa klubā, Kross piedāvā dubultot Gitisa honorāru, ja viņš meklēs Malreja pazudušo mīļāko. Pētot dokumentus, Gitiss atklāj, ka liela daļa zemes Ziemeļrietumu ielejā ir mainījušas īpašniekus. Viņš apmeklē apelsīnu birzi ielejā, bet viņam uzbrūk dusmīgi zemes īpašnieki, kuri uzskata, ka viņš ir ūdens departamenta aģents, kas, viņuprāt, sabotē ūdens piegādi, lai viņus izspiestu.
Gitiss secina, ka ūdens departaments izžāvē zemi, lai to varētu lēti nopirkt, un ka Malreju noslepkavoja, jo viņš šo plānu atklāja. Viņš arī atklāj, ka daļu no ielejā esošajiem īpašumiem šķietami iegādājās nesen miris pansionāta iemītnieks. Gitiss un Evelīna pansionātā apstiprina aizdomas, ka arī citus darījumus ar nekustamo īpašumu slepus slēdza citu iedzīvotāju vārdā. Viņu viesošanos pārtrauc direktors, kas sazvana Malvihilu.
Pēc aizbēgšanas no Malvihila un viņa slepkavām, Gitiss un Evelīna paslēpjas Evelīnas mājā, kur pavada kopā nakti. Naktī Evelīna saņem telefona zvanu un viņai pēkšņi jādodas prom. Viņa brīdina Gitisu, ka viņas tēvs ir bīstams. Gitiss seko Evelīnai uz māju, kur redz Evelīnu komā ar Malreja mīļāko. Gitiss uzzin, ka viņa ir Evelīnas māsa Ketrīna.
Nākamajā dienā anonīms zvans aizved Gitisu uz Idas Sešonsas dzīvokli, kur viņš atrod viņas līķi. Eskobars Gitisam izstāsta, ka Malreja plaušās atrasts sālsūdens, kas nozīmē, ka viņš nenoslīka rezervuārā. Eskobars tur aizdomās Evelīnu un liek Gitisam viņu atvest. Malreja savrupmājā Gitiss konstatē, ka Evelīna ir pazudusi. Viņš arī atklāj, ka dārza dīķī ir sālsūdens, un tajā pamana brilles. Viņš iztaujā Evelīnu par Ketrīnu, ko Evelīna tagad sauc par savu meitu. Gitiss atkārtoti iepļaukā Evelīnu, līdz viņa atklāj, ka Ketrīna ir gan viņas māsa, gan meita. Viņas tēvs viņu izvaroja, kad viņai bija 15 gadi, kā rezultātā viņa aizbēga uz Meksiku. Viņa arī saka, ka brilles nepiederēja Malrejam, jo viņš tādas nenēsāja.
Gitiss organizē sievietēm bēgšanu atpakaļ uz Meksiku un sarunā tikšanos viņas sulaiņa mājā Ķīniešu kvartālā. Viņš izsauc arī Krosu uz Malreju māju. Kross atzīst savu nodomu iekļaut Ziemeļrietumu ieleju Losandželosas pilsētā, pēc tam to apūdeņot un attīstīt. Gitiss pārliecinās, ka viņa atrastās brilles pieder Krosam, un apsūdz viņu Malreja slepkavībā. Kross draudot ar ieroci liek Malvihilam atņemt Gitisam brilles. Pēc tam Gitiss ir spiests vest viņus uz Ķīniešu kvartālu, kur gaida Evelīna. Policija aiztur Gitisu. Kad Kross tuvojas Ketrīnai, identificējot sevi kā viņas vectēvu, Evelīna iešauj viņa rokā un kopā ar Ketrīnu sāk braukt prom. Policija atklāj uguni, nogalinot Evelīnu. Kross satver histērisko Ketrīnu un aizved viņu prom, bet Eskobars pavēl atbrīvot Gitisu. Viens no Gitisa kolēģiem pavada viņu prom no notikuma vietas, sakot: "Aizmirsti, Džeik, šis ir ķīniešu kvartāls."
Vērtējums
Filma Ziemeļamerikā kopumā nopelnīja 29 miljonus ASV dolāru. Tīmekļa vietnē Rotten Tomatoes filmai ir 99% vērtējums. Kritiķi īpaši izcēla Roberta Tauna scenāriju, kā arī Nikolsona un Danavejas aktierspēli. Filmu dēvē par klasiku un vienu no nozīmīgākajām neo-noir žanra filmām.
Cinci
Cinci ir ciems Gulbenes novada Lejasciema pagastā. Atrodas pagasta dienvidu daļā.
Gustavs Vanags
Gustavs Vanags (dzimis, miris ) bija latviešu ķīmiķis organiķis. Viens no 1944. gada 17. marta Latvijas Centrālās padomes memoranda parakstītājiem. Latvijas PSR Zinātņu akadēmijas īstenais loceklis.
Dzīvesgājums
Dzimis 1891. gada 10. martā Sniķeres muižas Rungu mājās (tagad Ukru pagastā). Mācījās Jelgavas klasiskajā ģimnāzijā, 1910. gadā iestājās Rīgas Politehniskajā institūtā. Pēc atgriešanās no bēgļu gaitām Krievijā, 1921. gadā beidza studijas Latvijas Universitātē.
1932. gadā G. Vanags aizstāvēja ķīmijas doktora grādu, strādāja par LU Ķīmijas fakultātes Organiskās ķīmijas katedras vadītāju, no 1958. līdz 1965. gadam bija Rīgas Politehniskā institūta Organiskās ķīmijas katedras vadītājs. Darbojās arī Zinātņu akadēmijas Ķīmijas institūtā un Organiskās sintēzes institūtā, kur vadīja pētījumus ciklisko beta diketonu, it īpaši indāndiona, ķīmijā. Gustavs Vanags un viņa skolnieki radījuši vairākus medicīnā, lauksaimniecībā un analītiskajā ķīmijā lietojamus produktus (omefīnu, bindonu, nitroindāndionu, ratindānu).
Miris pēkšņā nāvē 1965. gada 8. maijā Rīgā. 13. maijā apglabāts Meža kapos.
Syzygium guehoi
Syzygium guehoi ir miršu dzimtas koks, kas endēms Maurīcijai. Tas ir rets augs, kam Sarkanajā grāmatā piešķirts kritiski apdraudētas sugas statuss.
Syzygium jeb sūkļāboli ir dzimtas lielākā ģints, kas ietver 1200—1800 Rietumu puslodes tropos un subtropos atrodamas sugas. Maskarēnu salās zināmas 18 sugas, no kurām Maurīcijai endēmas 15 sugas. Syzygium guehoi atklāja 1989. gadā, zinātniski aprakstīja — 2000. gadā.
Nosaukums
Līdzīgi citiem Maurīcijā sastopamajiem sūkļāboliem, vietējiem iedzīvotājiem suga pazīstama kā Bois de pomme ("ābeles koks").
Apraksts
Augstums līdz 15 m. Miza gaiši pelēka.
Ziedi nelieli, zvaniņveidīgi, spilgti sārti. Aug tieši no stumbra, to pārklājot no lejasdaļas līdz galotnei. Ziedus apputeksnē putni un kukaiņi.
Izplatība
Lokalizēto sugas pārstāvju kopskaits nepārsniedz 50 augus. Mazāk nekā 7 pieauguši un 7 jauni kociņi zināmi Magentas kalna nogāzēs salas rietumu daļā.
Lielāko apdraudējumu rada invazīvo augu konkurenti un ievestie zīdītāji kā pērtiķi un brieži, kas izēd augļus un nograuž atvasītes.
Datu aizsardzība
Datu aizsardzība ir process, kas atbalsta personas privāto datu drošību un ierobežo šo datu vākšanu un tālāku izplatīšanu personai nelabvēlīgu mērķu īstenošanai.
Bažas par privātumu pastāv visur, kur tiek vākta un glabāta personiski identificējama vai kā citādi sensitīva informācija. Šādas bažas var radīt dažādi informācijas avoti, piemēram:
Datu privātuma galvenais izaicinājums ir personiski identificējamas informācijas aizsardzība daloties ar datiem. Datu un informācijas drošības jomā izstrādā un lieto programmatūru, aparatūru un cilvēkresursus, lai risinātu šo jautājumu. Līdz ar datu aizsardzības likumu pastāvīgām izmaiņām, ir svarīgi nepārtraukti sekot šīm izmaiņām, lai nodrošinātu atbilstību datu privātuma un drošības nolikumiem.
Tiesību akti Eiropas Savienībā
Eiropas Savienības tiesību akti nosaka, ka personas datu pieprasīšanai nepieciešams likumīgs iemesls, un tam jānotiek saskaņā ar stingriem nosacījumiem. Akti paredz, ka organizācijām vai personām, kuras apkopo personīgo informāciju, jānodrošina tās aizsardzību pret ļaunprātīgu izmantošanu, kā arī jāievēro datu īpašnieku tiesības, kas noteiktas ES tiesību aktos.
ES datu aizsardzības direktīva paredz īpašus noteikumus personas datu nodošanai ārpus ES robežām, tādējādi nodrošinot maksimālu aizsardzību datiem, kuri nonāk citās valstīs.
Kopš 2018. gada maija šos jautājumus Eiropas Savienībā regulē Vispārīgā datu aizsardzības regula, kā arī Fizisko personu datu apstrādes likums.
Minētā Regula paredz vairākas izmaiņas, kas skars gan valsts un pašvaldību iestādes, gan uzņēmējus, gan datu subjektus (fiziskās personas). Piemēram, regula ievieš jaunus principus attiecībā uz datu apstrādē iesaistīto personu atbildību — regula ievērojami palielina sodus, ko iespējams piemērot par datu aizsardzības pārkāpumiem. Tie varēs būt līdz pat 20 000 000 eiro (salīdzinājumam — Administratīvo pārkāpumu kodeksā šobrīd maksimālais juridiskām personām paredzētais sods ir 14 000 eiro). Citi jauninājumi attiecas, piemēram, uz datu subjekta «tiesībām tikt aizmirstam», piekļūt informācijai, ziņošanas kārtību par pārkāpumiem, datu apstrādes atbilstības novērtējumiem, kā arī datu aizsardzības speciālistu norīkošanu.
Datu valsts inspekcija uzskata, ka pārziņiem un operatoriem (pašiem vai sadarbībā ar datu aizsardzības speciālistu) būtu ieteicams pārskatīt veiktās datu apstrādes, veikt to novērtējumu, pārskatīt līgumu noteikumus, kas attiecas uz datu apstrādi, lai nepieciešamības gadījumā veiktu izmaiņas, nodrošinot pilnvērtīgu datu aizsardzības prasību ievērošanu.
Regulas 37.pants paredz pienākumu pastāvīgi iecelt datu aizsardzības speciālistu katrā gadījumā, kad:
a) apstrādi veic publiska iestāde vai struktūra, izņemot tiesas, tām pildot savus uzdevumus (piemēram, datu aizsardzības speciālistu noteikti vajadzēs valsts un pašvaldību iestādēm un uzņēmumiem);
b) pārziņa vai apstrādātāja pamatdarbība sastāv no apstrādes darbībām, kurām to būtības, apmēra un/vai nolūku dēļ nepieciešama regulāra un sistemātiska datu subjektu novērošana plašā mērogā (piemēram, personāla atlases firmas darbā iekārtošanas uzņēmumi, izpirkumnomas un kredīta iestādes, apdrošinātāji);
c) pārziņa vai apstrādātāja pamatdarbības ietver īpašo kategoriju datu saskaņā ar 9. pantu un 10. pantā minēto personas datu par sodāmību un pārkāpumiem apstrādi plašā mērogā (piemēram, Iekšlietu ministrija, ieslodzījumu lietu pārvalde).
Tātad lielai daļai uzņēmumu, kā arī valsts un pašvaldību iestādēm būs nepieciešams savs datu aizsardzības speciālists.
Saskaņā ar Regulu Uzņēmumu grupa var iecelt vienu datu aizsardzības speciālistu ar noteikumu, ka katrs uzņēmums var viegli sazināties ar datu aizsardzības speciālistu.
Ja pārzinis vai apstrādātājs ir publiska iestāde vai struktūra, vienu datu aizsardzības speciālistu var iecelt vairākām šādām iestādēm vai struktūrām, ņemot vērā to organizatorisko uzbūvi un lielumu.
Saskaņā ar Fizisko personu datu aizsardzības likuma 26.panta 2.daļu, valsts un pašvaldības institūcijas un privātpersonas, kurām deleģēti pārvaldes uzdevumi, sagatavo personas datu apstrādes atbilstības novērtējumu, ietverot tajā arī riska analīzi un pārskatu par informācijas drošības jomā veiktajiem pasākumiem.
Juris Naķelis
Juris Naķelis ( — ) bija latviešu politiķis. Bijis Latvijas Satversmes sapulces deputāts, Latviešu zemnieku savienības biedrs.
Datu aizsardzība
Privātuma aizsardzība internetā
Personiskās informācijas aizsardzībai iespējams šifrēt e-pastus un tīmekļa vietņu pārlūkošanu, kā arī citas tiešsaistes aktivitātes, izmantojot anonimizācijas tehnoloģijas, kas ierobežo vai pilnībā likvidē pārlūkošanas izsekošanu. Populārākie anonimizācijas risinājumi ietver izplatītus jaukšanas tīklus, piemēram, I2P un tor.
Juris Naķelis
Biogrāfija
Juris Naķelis piedzima Seces pagastā. Mācījies draudzes skolā.
1920. gadā ievēlēts Latvijas Satversmes sapulcē, pārstāvēja Latviešu zemnieku savienību. Amatā bija līdz 1922. gadam. Agrārajā reformā ieguva zemi Codes pagastā. Vēlāk pievienojās Latvijas Jaunzemnieku savienībai, kuras sastāvā kandidēja 1928. gada Bauskas apriņķa vēlēšanās.
Miris.
Vagramas kauja
Vagramas kauja (fr) bija 1809. gada Piektās koalīcijas kara (1809) galvenā kauja, kas notika 1809. gada 5.—6. jūlijā netālu no Vagramas ciema, netālu no Lobau salas pie Donavas. Tā bija uzbrukuma kauja gan no francūžu puses, gan no austriešiem esot krietnā mazākumā. Napoleons Bonaparts sakāva erchercoga Kārļa karaspēku, tādējādi izbeidzot Piektās koalīcijas pastāvēšanu.